stanford-oval/wikipedia huggingface dataset:
אין עולם
רקע והכרזה

ב-16 בפברואר 2023 חשפה מועלם ברשתות החברתיות שלושה שירים מתוך האלבום, "לבד במדבר", "נהדר" ו"בלנסיאגה לבן", והודיעה כי האלבום עתיד לצאת ללא סינגלים מוקדמים, כך שהשירים "מחילה" ו"יחפים" שפרסמה לאחר צאתו של האלבום "אריה" לא יכללו באלבום. ב-22 במרץ, פורסם כי הוקלט עבור האלבום שיר משותף עם הזמר מרגי. ב-16 במאי, שבועיים לפני צאתו של האלבום, רוקנה מועלם את חשבון האינסטגרם שלה ופרסמה טיזרים שונים לאלבום. שבוע לאחר מכן, חשפה את שם האלבום, עטיפתו ורשימת הרצועות. ימים ספורים לפני צאתו של האלבום, חשפה בטיקטוק את השיר "אבי אבורומי" (על שם הזמר הישראלי).
קבלה ביקורתית

עומר טסל מאתר ynet ציינה לחיוב את "כשרונה יוצא הדופן" הבולט באלבום אך טענה כי בתוכן האלבום, "היד של מועלם קלה מדי". מבחינה מוזיקלית, היא ציינה כי מועלם "נוטשת לפרקים את הסאונד הייחודי שלה לטובת עיבודים הדומים יותר לאלה של רוסליה או של אודיה". ברשת 13 נכתב כי רוב השירים באלבום נשמעים זהים אחד לשני והוא אינו תופס את תשומת הלב של המאזין מהאזנה ראשונית, אך "שווה להאזין לו כמה פעמים ולהמתין בציפייה לאלבום השלישי". בן שלו מהארץ טען כי באלבום "חסר עוקץ", וכי השינוי בסגנונה המוזיקלי של מועלם מאלבומה הקודם "צורם", אך ציין לחיוב כי באלבום "כמה שירים נהדרים, בעיקר מנקודת השליש של האלבום".
דור מאיר מועלם ממאקו נתן לאלבום ביקורת חיובית, טען שמועלם הצליחה באלבום זה לדלג על "אתגר האלבום השני", וכי "האלבום הזה מתחלק לשניים: שירים יפים ושירים כיפיים" ותיאר אותו כ"אלבום שלם, עם קו מוזיקלי ותוכן אחיד. לפעמים הוא קצבי ולפעמים הוא איטי, לפעמים הוא מרגש ולפעמים הוא מעציב. אבל אחיד". גם עמי פרידמן מישראל היום ביקר את האלבום בחיוב, וכתב כי האלבום "אמנם לא מושלם - והיינו מצפים ליותר, אבל מדובר ביצירה כנה ופתוחה שיהיה לכם נעים להאזין לה".
רשימת רצועות

| מס' | שם | משך |
| --- | --- | --- |
| 1. | אין עולם  | 3:43 |
| 2. | בלנסיאגה לבן  | 2:48 |
| 3. | יהיה טוב  | 3:16 |
| 4. | צונאמי (ביחד עם מרגי)   | 2:47 |
| 5. | יותר מהר  | 2:37 |
| 6. | לבד במדבר  | 2:39 |
| 7. | נהדר  | 2:33 |
| 8. | הרבה זמן  | 3:25 |
| 9. | להציל אותי  | 3:12 |
| 10. | נעלמת  | 3:05 |
| 11. | אבי אבורומי  | 2:52 |
| 12. | בשם השם  | 3:01 |
| משך כולל: | משך כולל: | 36:06 |
הערות שוליים

↑  גיל משעלי, ‏אחרי תקופה ארוכה של שקט: יסמין מועלם חושפת שירים מהאלבום הבא, באתר ‏מאקו‏, 16 בפברואר 2023
↑  גיל משעלי, ‏לא יכולים לחכות: יסמין מועלם ומרגי הקליטו שיתוף פעולה, באתר ‏מאקו‏, 22 במרץ 2023
↑  גיל משעלי, ‏למה יסמין מועלם רוקנה את חשבון האינסטגרם שלה?, באתר ‏מאקו‏, 16 במאי 2023
↑  עומר טסל, יסמין מועלם מרפררת באלבום חדש למלא אמנים - מבלי להבין שהיא הכוכבת שלו, באתר ynet, 4 ביוני 2023
↑  אסי גל, יסמין מועלם התגברה על "חרדת האלבום השני" - אבל לא בטוח שייצא מפה להיט, באתר חדשות 13, 5 ביוני 2023
↑   בן שלו, יש כמה שירים יפהפיים באלבום החדש של יסמין מועלם, אבל גם בעיה גדולה אחת, באתר הארץ, 6 ביוני 2023
↑  דור מאיר מועלם, ‏יסמין מועלם היא עדיין הדבר הכי פרש במוזיקה הישראלית, באתר ‏מאקו‏, 7 ביוני 2023
↑  עמי פרידמן, עולם הפופ הישראלי חייב לזמרת הזו לא מעט, באתר ישראל היום, 12 ביוני 2023
| יסמין מועלם |
| --- | --- | --- |
| אלבומי אולפן | אריה • אין עולם |  |
| סינגלים | "מסיבה" • "מחילה" • "יחפים" • "לא היה מעולם" • "סהרה" • "צונאמי" • "יהיה טוב" • "יום כיפור" • "יוצאת מזה" •  "דאמ" |  |
| --- | --- |
בקרת זהויות :  MusicBrainz release group: 02727703-bdd8-4faf-8c6f-e9b26c4fb760
אלכסנדר מן

| --- | --- |
אין תמונה חופשית
 לידה:  22 בינואר 1935 מוסקבה, ברה"מ 
 פטירה:  9 בספטמבר 1990 (בגיל 55) Semkhoz, רוסיה 
 מדינה:  ברית המועצות 
 השכלה:  האקדמייה התאולוגית במוסקבה (1965)  St. Petersburg Theological Seminary (1960)  School number 627 (Moscow) 
 השקפה דתית:  נצרות אורתודוקסית 
 www.alexandrmen.ru
 
אלכסנדר ולדימירוביץ' מן (ברוסית: Александр Владимирович Мень;‏ 22 בינואר 1935 – 9 בספטמבר 1990) היה כומר רוסי אורתודוקסי ממוצא יהודי, תאולוג, חוקר מקרא וסופר שכתב על תאולוגיה, היסטוריה נוצרית ודתות אחרות.
מן כתב עשרות ספרים (כולל המגנום האופוס שלו, היסטוריה של הדת: בחיפוש אחר הדרך, האמת והחיים, שהכרך השביעי בהם, "בן האדם", שימש כמבוא לנצרות לאלפי אזרחים בברית המועצות); הטביל מאות אם לא אלפים; הקים אוניברסיטה פתוחה אורתודוקסית; פתח את אחד מבתי הספר הראשונים של יום ראשון ברוסיה וכן קבוצת צדקה בבית החולים הרוסי לילדים. השפעתו עדיין מורגשת באופן נרחב ומורשתו ממשיכה לגדול בקרב נוצרים ברוסיה ומחוצה לה. הוא נרצח מוקדם בבוקר של יום ראשון, ב־9 בספטמבר 1990, על ידי תוקף חמוש בגרזן מחוץ לביתו בסמחוז ברוסיה.
קורות חייו

אלכסנדר מן נולד במוסקבה למשפחה יהודית ב-22 בינואר 1935. אמא של מן עוד בהיותו אישה צעירה התקרבה לנוצרות. הוא הוטבל בגיל חצי שנה יחד עם אמו בכנסיית הקטקומבות האסורה, סניף של הכנסייה הרוסית האורתודוקסית שסירב לשתף פעולה עם הרשויות הסובייטיות.
כאשר מן היה בן 6, ה-NKVD עצר את אביו וולף גרש-ליבוביץ' (ולדימיר גריגוריביץ') מן (נולד בשנת 1902). וולף שהה יותר משנה עצור ואז נשלח לעבודה בהרי האורל. בנו אלכסנדר למד במכון הפרווה במוסקבה, אוניברסיטה במוסקבה. בשנת 1955 והועבר למכון החקלאות באירקוטסק ממנו גורש בשנת 1958 בשל אמונותיו הדתיות. באותה שנה חודש לאחר גירושו הוסמך לדיאקון. בשנת 1960 הוא הפך לכומר עם סיום לימודיו בסמינר התאולוגי של לנינגרד. בשנת 1965 סיים את לימודיו באקדמיה התאולוגית במוסקבה. באות התקופה הוא הכיר של מיכאל אגורסקי והם הפכו לחברים.
אלכסנדר מן הפך למנהיג בעל השפעה ניכרת ומוניטין טוב בקרב נוצרים מקומיים ומחוצה לה, בקרב קתולים ופרוטסטנטים, כמו גם אורתודוקסים. הוא שירת במספר קהילות ליד מוסקבה. שילוב ייחודי של השכלה רחבה, פתיחות לתרבות חילונית, מדע, לדתות שאינן נוצריות, ושורשים נוצריים עמוקים מכנסיית הקטקומבות, הניעו אותו לשורותיהם של מטיפים נוצרים מובילים.
החל בראשית שנות השבעים, מן הפך לדמות פופולרית בקהילה הדתית ברוסיה, במיוחד בקרב מעמד האינטליגנטציה. מן משך את תשומת ליבם של הק.ג.ב בגלל מאמציו המיסיונרים והאוונגליסטיים הפעילים. בסוף שנות השמונים הוא השתמש בכלי התקשורת ההמוניים כדי להפיץ את מסריו הנוצריים (הוצע לו לארח תוכנית לאומית בטלוויזיה בנושא דת); ימיו ולילותיו היו מלאים בהוראה והרצאות באולמות הרצאות עמוסים. מן היה ממייסדי אגודת התנ"ך הרוסית בשנת 1990; באותה שנה הקים את האוניברסיטה הפתוחה האורתודוקסית ואת כתב העת "עולם התנ"ך". מאמציו בחינוך האוכלוסייה הרוסית ביסודות ובדינמיקה של האמונה האורתודוקסית הביאו לקיטוגו כשליח מודרני לעם הסובייטי. עם זאת, כמה מנציגי החוגים האורתודוקסים והמתעניינים באורתודוקסיה העריכו את דעותיו של האב אלכסנדר כ"לא אורתוקסי לחלוטין", ויעצו שלא להשתמש בספריו כמבוא לאורתודוקסיה.
קורות חייו > רצח

ביום ראשון בבוקר, 9 בספטמבר 1990, מן נרצח כשהלך בשביל החורש מביתו בכפר הרוסי סמחוז אל רציף הרכבת המקומי. הוא היה בדרכו לתפוס את הרכבת לנובאיה דרבניה כדי לחגוג את הליטורגיה. מן שירת בקהילה בנובאיה דרבניה במשך 20 שנה. השימוש של התוקף או התוקפים שלו בגרזן הצביע על מניע נקמה אפשרי. הרצח התרחש בסמוך לקריסת ברית המועצות, ולמרות ההוראות שנתנה ממשלת ברית המועצות (ובהמשך הממשלה הרוסית) לחקור את המקרה, הרצח נותר בלתי פתור. הלווייתו נערכה ביום בלוח השנה האורתודוקסי המנציח את עריפת ראשו של יוחנן המטביל.
מורשתו

מאז מותו, עבודות ורעיונותיו של מן נתפסו כמעוררים מחלוקת בקרב הפלג השמרני של הכנסייה הרוסית האורתודוקסית כמו אלכסיי אוסיפוב, תוך ציון נטיותיו החזקות לאקומניזם (תמיכה באחדות בין זרמים שונים בנצרות) שנמצאים בספריו. עם זאת, למן יש מספר לא מבוטל של תומכים, שחלקם טוענים להסמכתו לקדוש. הרצאותיו משודרות דרך קבע ברדיו הרוסי. ספריו מתפרסמים בחופשיות ברוסיה בימינו. במהלך חייו היה עליהם להדפיס בחו"ל; בעיקר בבריסל, על ידי הוצאת הספרים "Foyer Chrétien Oriental" והופצו בחשאי. כמה קהילות מרכזיות אורתודוקסיות רוסיות מעודדות הליכה בעקבות דוגמתו של מן כמי שהלך בדרכו של ישו. באתר הרצח של מן הוקמו שתי כנסיות אורתודוקסיות רוסיות ומספר הולך וגדל של מאמינים ברוסיה ומחוצה לה רואים בו קדוש מעונה.
יחד עם השנה ה-25 להנצחת הזיכרון, החלה הוצאת הספרים הנוצרית-אורתודוקסית איזדטל'סטבו במוסקבה בפרויקט לפרסום עבודותיו של מן שנאספו בסדרה של 15 כרכים.
בנו של מן, מיכאיל מן, הוא דמות פוליטית רוסית שכיהן בין השנים 2005–2013 כמושל מחוז איבנובו וכיום כשר לענף הבנייה, השיכון וכלי העזר בקבינט של דמיטרי מדבדב. הוא גם מוזיקאי הידוע מחוץ לרוסיה כמקים להקת הרוק "פרויקט מייקל מן".
עבודותיו

יצירתו החשובה ביותר של אלכסנדר מן היא תולדות הדת שלו, שפורסמה בשבעה כרכים תחת הכותרת "חיפוש הדרך, האמת והחיים" (כרכים 1–6, בריסל, 1970–1983; מהדורה שנייה מוסקבה, 1991–1992) בספר זה המחבר בוחן את ההיסטוריה של דתות לא נוצריות כדרך לנוצרים במאבק המאגיות והמונותאיזם. כולל גם הכרך השביעי את יצירתו המפורסמת ביותר, "בן האדם" (בריסל, 1969; מהדורה שנייה מוסקבה, 1991). בגלל הרדיפה בברית המועצות באותה תקופה, מהדורות בריסל פורסמו תחת שם בדוי. האב אלכסנדר מן היה מראשוני חלוצי ה"סאמיזדאט" (הוצאה עצמית) הנוצרי של שנות ה-60.
תרגום לאנגלית של "בן האדם" מאת הסופר המורמוני סמואל בראון הושלם בשנת 1998, אך כעת הוא יוצא מהדפוס, כמו גם כמה יצירות אחרות בתרגום לאנגלית. בשנת 2014, התחיל פרויקט חדש על ידי הכומר אלסטייר מקנוטון (1954–2017), כומר אנגליקני וחוקר רוסי, לתרגם לראשונה את כל תולדות הדת לשפה האנגלית. כרך 1 פורסם בשנת 2018. יצירותיו האחרונות של אלכסנדר מן בתרגום לאנגלית כוללות:
"צעד פנימי לקראת אלוהים: כתבים ותורות על תפילה", (2014) ISBN 978-1612612386;
"פילוסופיה דתית רוסית: הרצאות 1989–1990" (2015) ISBN 978-0996399227 (בהנצחת זיכרון השנה ה-25).
"מקורות הדת. תולדות הדת: בחיפוש אחר הדרך, האמת והחיים כרך 1", טרנס. אלסטייר מקנוטון. (2018) ISBN 978-0881416039
יצירות רבות אחרות מאת אלכסנדר מן התפרסמו ברוסית, ובמיוחד:
גן עדן עלי אדמות (1969), פורסם בחו"ל תחת שם בדוי, שהונפק מחדש מאוחר יותר ברוסיה;
"מאיפה כל זה בא?" (1972), פורסם בחו"ל תחת שם בדוי, שהונפק מחדש מאוחר יותר ברוסיה;
"איך לקרוא את התנ"ך?" (1981), פורסם בחו"ל תחת שם בדוי, שהונפק מאוחר יותר ברוסיה;
"תרבות רוחנית עולמית" (1995);
"תולדות הדתות" (כרכים 1–2, 1997);
"השליחים הראשונים" (1998);
"איזגוגיקה: צוואות ישנות וחדשות" (2000);
"מילון ביבליולוגי" (כרכים 1–3, 2002).
"מסתורין, מילה, דימוי" (בריסל, 1980, מהדורה שנייה. M.1991), פורסם בחו"ל תחת שם בדוי.
הערות שוליים

↑  Stephen K. Batalden, Russia’s Uncommon Prophet: Father Aleksandr Men and His Times. By Wallace L. Daniel, Journal of Church and State 59, 1 בפברואר 2017, עמ' 115–117 doi: 10.1093/jcs/csw111
↑  Фонд "Дети.мск.ру" – Помогите спасти детей (ברוסית)
↑  BBC - Religion & Ethics - In pictures: Fr Alexander Men, BBC
↑  Alexander Men, www.alexandrmen.ru
↑  Владимирович или Вольфович?, www.alexandrmen.ru
↑  St. Petersburg Theological Academy - OrthodoxWiki, orthodoxwiki.org
↑  An Extraordinary Pastor - Fr. Alexander Men, web.archive.org, ‏27 באוקטובר 2005
↑  The Wellsprings of Religion, SVS Press & Bookstore (באנגלית)
| --- | --- |
בקרת זהויות :  NLI: 987007273958205171  PLWABN: 9810568875205606  BIBSYS: 90738711  BnF: cb12233843m (data)  GND: 119129302  ISNI: 0000 0001 2148 2182  LCCN: n83035783  LNB: 000030751  NKC: jn20000603987  NTA: 072054409  SUDOC: 031044271  VIAF: 113583399   WorldCat (עם VIAF): 113583399
אלקטרון ציקלוטרון רזוננס

אלקטרון ציקלוטרון רזוננס הוא שם לתופעה בפיזיקה של חומר מעובה ובפיזיקה של מצב מוצק. כאשר אלקטרון נע בתוך שדה מגנטי אחיד הוא ינוע, בעקבות כוח לורנץ, במעגלים במישור שניצב לשדה המגנטי. אם לחלקיק קיימת מהירות שניצבת לשדה המגנטי, הוא ינוע בצורת בורג. תדירות תנועתו תינתן על ידי:
 \omega _{c}={\frac {qB}{m_{e}}}
כאשר  B זוהי עוצמת השדה המגנטי,  q זהו מטען האלקטרון ו m_{e} זוהי מסת האלקטרון.
כאשר תופעל קרינה בתדר הנ"ל על האלקטרון, הוא יבלע את האנרגיה (רזוננס), דבר שניתן לזהות. תופעה זאת משמשת למדידת המסה האפקטיבית של חלקיקים במוצקים.
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
אליפות העולם בכדוריד 2009

| --- | --- |

 מארחת:  קרואטיה קרואטיה
 תקופת התחרות:  16 בינואר 2009 – 1 בפברואר 2009 (17 ימים) 
 מספר משתתפות:  24
 הזוכה:   צרפת
 מספר משחקים:  110
 מספר שערים:  6090 (55.36 בממוצע למשחק)
 מספר צופים:  392,550 (3,569 בממוצע למשחק)
 מלך השערים:  92 – קיריל לזרוב מקדוניה
 השחקן המצטיין:  איגור וורי  קרואטיה
 → גרמניה 2007שוודיה 2011 ←
אליפות העולם בכדוריד 2009 היא אליפות העולם ה-21 והיא נערכה על ידי איגוד הכדוריד העולמי. הטורניר התקיים בקרואטיה בין ה-16 בינואר ל-1 בפברואר 2009. משחק הגמר נערך בזגרב ב-Arena Zagreb שכולל 15,200 מקומות.
צרפת זכתה באליפות בפעם השלישית בתולדות הנבחרת.
מתכונת התחרות

| תחרות | מקומות | נבחרות |
| --- | --- | --- |
| המדינה מארחת | 1 |  קרואטיה |
| אלופת העולם המכהנת | 1 |  גרמניה |
| אליפות אירופה בכדוריד 2008 | 3 |  דנמרק  צרפת  שוודיה |
| אליפות אסיה 2008 | 3 |  ערב הסעודית  כווית  קוריאה הדרומית |
| אליפות אפריקה 2008 | 3 |  מצרים  אלג'יריה  תוניסיה |
| אליפות אמריקה 2008 | 3 |  ברזיל  ארגנטינה  קובה |
| מוקדמות אוקיאניה | 1 |  אוסטרליה |
| מוקדמות אירופה | 9 |  סלובקיה  ספרד  נורווגיה  רוסיה  רומניה  סרביה  פולין  הונגריה  מקדוניה |
הקבוצות חולקו ל-4 בתים. 2 נבחרות חזקות מכל בית העפילו לשלב הבתים המתקדם שכלל שני בתים. 2 נבחרות בכל בית העפילו לחצי הגמר.
הנבחרות שלא העפילו לשלב השני, התמודדו על "גביע הנשיא".
מהלך התחרות > בית א'

משחקי הבית נערכו באוסייק באולם Gradski vrt Hall שמכיל 3,500 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  צרפת | 5 | 5 | 0 | 0 | 168 | 106 | 62 | 10 |
|  סלובקיה | 5 | 3 | 1 | 1 | 152 | 119 | 33 | 7 |
|  הונגריה | 5 | 3 | 1 | 1 | 148 | 115 | 33 | 7 |
|  רומניה | 5 | 2 | 0 | 3 | 141 | 135 | 6 | 4 |
|  ארגנטינה | 5 | 1 | 0 | 4 | 133 | 137 | 4- | 2 |
|  אוסטרליה | 5 | 0 | 0 | 5 | 76 | 206 | 130- | 0 |
מהלך התחרות > בית ב'

משחקי הבית נערכו בספליט באולם Spaladium Arena שמכיל 10,900 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  קרואטיה | 5 | 5 | 0 | 0 | 170 | 115 | 55 | 10 |
|  שוודיה | 5 | 4 | 0 | 1 | 162 | 118 | 44 | 8 |
|  קוריאה הדרומית | 5 | 3 | 0 | 2 | 140 | 126 | 14 | 6 |
|  ספרד | 5 | 2 | 0 | 3 | 167 | 127 | 40 | 4 |
|  קובה | 5 | 1 | 0 | 4 | 106 | 181 | 75- | 2 |
|  כווית | 5 | 0 | 0 | 5 | 99 | 177 | 78- | 0 |
מהלך התחרות > בית ג'

משחקי הבית נערכו בואראז'דין באולם Varaždin Arena שמכיל 5,200 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  גרמניה | 5 | 4 | 1 | 0 | 147 | 116 | 31 | 9 |
|  מקדוניה | 5 | 3 | 0 | 2 | 145 | 136 | 9 | 6 |
|  פולין | 5 | 3 | 0 | 2 | 146 | 131 | 15 | 6 |
|  רוסיה | 5 | 2 | 1 | 2 | 143 | 145 | 2- | 5 |
|  תוניסיה | 5 | 2 | 0 | 3 | 143 | 142 | 1 | 4 |
|  אלג'יריה | 5 | 0 | 0 | 5 | 114 | 168 | 54- | 0 |
מהלך התחרות > בית ד'

משחקי הבית נערכו בפורץ' באולם Žatika Sport Centre שמכיל 3,500 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  דנמרק | 5 | 5 | 0 | 0 | 167 | 121 | 46 | 10 |
|  סרביה | 5 | 3 | 0 | 2 | 161 | 146 | 15 | 6 |
|  נורווגיה | 5 | 3 | 0 | 2 | 162 | 123 | 39 | 6 |
|  מצרים | 5 | 2 | 0 | 3 | 110 | 126 | 16- | 4 |
|  ברזיל | 5 | 2 | 0 | 3 | 128 | 158 | 30- | 4 |
|  ערב הסעודית | 5 | 0 | 0 | 5 | 107 | 161 | 54- | 0 |
שלבי הגמר > בית I

משחקי הבית נערכו בזגרב באולם Arena Zagreb שמכיל 15,000 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  קרואטיה | 5 | 5 | 0 | 0 | 137 | 118 | 19 | 10 |
|  צרפת | 5 | 4 | 0 | 1 | 139 | 112 | 27 | 8 |
|  הונגריה | 5 | 2 | 1 | 2 | 127 | 135 | 8- | 5 |
|  שוודיה | 5 | 2 | 0 | 3 | 135 | 140 | 5- | 4 |
|  סלובקיה | 5 | 1 | 1 | 3 | 124 | 137 | 13- | 3 |
|  קוריאה הדרומית | 5 | 0 | 0 | 5 | 119 | 139 | 20- | 0 |
שלבי הגמר > בית II

משחקי הבית נערכו בזאדאר באולם Krešimir Ćosić Hall שמכיל 8,600 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  דנמרק | 5 | 4 | 0 | 1 | 156 | 145 | 11 | 8 |
|  פולין | 5 | 3 | 0 | 2 | 150 | 141 | 9 | 6 |
|  גרמניה | 5 | 2 | 1 | 2 | 147 | 133 | 14 | 5 |
|  סרביה | 5 | 2 | 1 | 2 | 153 | 161 | 8- | 5 |
|  נורווגיה | 5 | 2 | 0 | 3 | 138 | 141 | 3- | 4 |
|  מקדוניה | 5 | 1 | 0 | 4 | 132 | 155 | 23- | 2 |
שלבי הגמר > פלייאוף

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 30 בינואר, ספליט | 30 בינואר, ספליט |  |  |  |  |  |
|  |   דנמרק |  22 |   |  |  |  |  |
|  |   צרפת |  27 |   |  |  |  |  |
|  |   |  |   |  |  |  |  |
|  |  |  |  |  | 1 בפברואר, זגרב | 1 בפברואר, זגרב |  |
|  |   |   |   |   |   צרפת |  24 |  |
|  |   |   |   |   |   קרואטיה |  19 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 30 בינואר, זגרב | 30 בינואר, זגרב |   |  | 1 בפברואר, זגרב | 1 בפברואר, זגרב |  |
|  |   קרואטיה |  29 |   |  |   דנמרק |  23 |  |
|  |   פולין |  23 |   |  |   פולין |  31 |  |
הדירוג הסופי

| מיקום | קבוצה |
| --- | --- |

1:  צרפת
2:  קרואטיה
3:  פולין
4:  דנמרק
5:  גרמניה
6:  הונגריה
7:  שוודיה
8:  סרביה
9:  נורווגיה
10:  סלובקיה
11:  מקדוניה
12:  קוריאה הדרומית
13:  ספרד
14:  מצרים
15:  רומניה
16:  רוסיה
17:  תוניסיה
18:  ארגנטינה
19:  אלג'יריה
20:  קובה
21:  ברזיל
22:  כווית
23:  ערב הסעודית
24:  אוסטרליה
ישראל באליפות

נבחרת ישראל בכדוריד במסגרת מוקדמות אירופה הוגרלה בבית ז'. הנבחרת סיימה את הבית במקום השני וסיימה את השתתפותה.
הנבחרת הזוכה
אלכסנדרה מריה לרה

| --- | --- |

לארה, 2020
 לידה:  12 בנובמבר 1978 (בת 45) רומניה בוקרשט, הרפובליקה הסוציאליסטית רומניה (כיום ברומניה) 
 שם לידה:  Alexandra Maria Plătăreanu 
 מדינה:  גרמניה גרמניה
 תקופת הפעילות:  מ-1997 
 מקום לימודים:  הגימנסיה הצרפתית ברלין 
 בן או בת זוג:  סם ריילי (2009–?) 
 מספר צאצאים:  1 
 פרסים והוקרה:  אוסגר (2008) 
 http://www.alexandra-maria-lara.com/
 פרופיל ב-IMDb
 
אלכסנדרה מריה לרה (בגרמנית: Alexandra Maria Lara; נולדה ב-12 בנובמבר 1978) היא שחקנית קולנוע גרמנייה ילידת-רומניה.
ביוגרפיה

נולדה בשם אלכסנדרה מריה פלטריאנו (ברומנית: Alexandra Maria Plătăreanu) בבוקרשט שברפובליקה הסוציאליסטית רומניה (כיום ברומניה), למשפחה נוצרית. הוריה הם ולנטין פלטריאנו, במאי ושחקן רומני, ודוינה.
בשנת 1983 בהיותה בגיל 4 היגרה משפחתה לגרמניה המערבית (כיום חלק מגרמניה), תוך שהם נמלטים משלטונו הנוקשה של הרודן ניקולאה צ'אושסקו ששלט ברומניה הקומוניסטית של אותה תקופה. על אף שמשפחתה התכוונה בתחילה להגר לקנדה, התיישבו למשך זמן מה בעיר פרייבורג לפני שעברו לברלין באופן קבוע.
בשנת 1997 לאחר שסיימה את לימודיה בגימנסיה הצרפתית שבברלין, עברה לרה ללימודי משחק עד שנת 2000 אצל אביה, שהיה מייסד ה"תאטרוורקשטט שרלוטנבורג".
קריירה

כבר בגיל 16 שיחקה לרה בכמה תפקידים בסדרות טלוויזיה שונות, ומאז פרחה קריירת המשחק שלה והיא נעשתה שחקנית קולנוע מוערכת.
תפקידה הידוע ביותר היה בסרט "הנפילה" משנת 2004, בו שיחקה את טראודל יונגה, שהייתה מזכירתו האישית של מנהיג גרמניה הנאצית אדולף היטלר.
לאחר משחקה המשכנע ב"הנפילה", קיבלה לרה מכתב מהבמאי פרנסיס פורד קופולה, שהעניק לה בשנת 2007 תפקיד ראשי בסרטו "נעורים ללא נעורים".
בשנת 2007 שיחקה לרה בתפקיד עיתונאית בסרט "שליטה", אודות קורות חייו של איאן קרטיס, סולן להקת ג'וי דיוויז'ן, ובסרט הקומדיה הבריטי "אני באמת שונאת את העבודה שלי" בבימויו של אוליבר פארקר.
בשנת 2008 שימשה לרה כחלק מחבר המושבעים בפסטיבל הקולנוע בקאן.
תפקיד מוביל נוסף קיבלה בשנת 2008 בסרט "אבק הזמן" של הבמאי היווני תיאו אנגלופולוס, בכיכובם של השחקנית אירנה ז'אקוב והשחקן ברונו גנץ.
עוד בשנת 2008 שיחקה לרה בסרט "נער קריאה".
ב-2013 שיחקה בסרט "Rush" בתפקיד אשתו של נהג המרוצים ניקי לאודה (השחקן דניאל בריהל). ב-2015 שיחקה בסרט "סוויטה צרפתית".
ב-2017 השתתפה בסרט האסונות האמריקאי "הסערה" בכיכובו של ג'רארד באטלר, והחלה לשחק בסדרת הדרמה הגרמנית של רשת פריים וידאו "אתה מבוקש" בתפקיד של האנה פרנקי, אשתו של לוקאס, מנהל מלון. ב-2018 שבה לגלם את דמות זו גם בעונה השנייה.
בשנת 2019 שיחקה בסרט הדרמה הגרמני "תיק קוליני" בדמותה של יוהנה מאייר.
בשנת 2020 שיחקה בסרט הפעולה הנורווגי "חורכים את המסלול 3" אשר עלילתו מתרחשת בגרמניה.
בשנת 2021 שיחקה בסרט הפעולה הבריטי-אמריקאי "קינגס מן: ההתחלה", מהווה פריקוול והפרק השלישי בסדרת סרטי "קינגסמן".
בשנת 2022 שיחקה בסרט המותחן הצרפתי "מטרה קלה" (אנ') של הבמאי ז'אן פול סלומה (אנ').
חיים אישיים

בשנת 2007 עת שיחקה בסרט "שליטה", הכירה את בעלה לעתיד, השחקן והזמר האנגלי סם ריילי, ולאחר כשנתיים נישאו ב-2009. לזוג יש בן שנולד בינואר 2014.
אליפות העולם בכדוריד 2019

| --- | --- |

 מארחת:  גרמניה דנמרק
 תקופת התחרות:  10 בינואר 2019 – 27 בינואר 2019 (18 ימים)
 מספר משתתפות:  24
 הזוכה:   דנמרק
 מספר משחקים:  96
 מספר שערים:  5239 (54.57 בממוצע למשחק)
 מספר צופים:  906,283 (9,440 בממוצע למשחק)
 מלך השערים:  72 - מיקל האנסן דנמרק
 השחקן המצטיין:  מיקל האנסן דנמרק
 → צרפת 2017מצרים 2021 ←
אליפות העולם בכדוריד 2019 היא אליפות העולם ה-26 והיא נערכה על ידי איגוד הכדוריד העולמי. הטורניר התקיים בגרמניה ודנמרק בין ה-10 בינואר ל-27 בינואר 2019. משחק הגמר נערך בהרנינג (דנמרק).
צרפת זכתה באליפות בפעם הראשונה בתולדות הנבחרת.
מתכונת התחרות

| תחרות | מקומות | נבחרות |
| --- | --- | --- |
| המדינה מארחת | 2 |  גרמניה  דנמרק |
| אלופת העולם המכהנת | 1 |  צרפת |
| אליפות אירופה בכדוריד 2018 | 1 |  ספרד |
| אליפות אסיה 2018 | 4 |  בחריין  קטר  ערב הסעודית ( קוריאה הדרומית) |
| אליפות אפריקה 2018 | 3 |  מצרים  אנגולה  תוניסיה |
| אליפות אמריקה 2018 | 3 |  ברזיל  ארגנטינה  צ'ילה |
| מוקדמות אירופה | 9 |  אוסטריה  קרואטיה  הונגריה  איסלנד  מקדוניה  נורווגיה  רוסיה  סרביה  שוודיה |
| הזמנה מיוחדת | 2 |  יפן  קוריאה |
נבחרת קוריאה הדרומית העפילה לאליפות, אך בסופו של דבר סוכם שתשתתף נבחרת שכוללת נציגים של קוריאה הדרומית וקוריאה הצפונית.
בתחרות השתתפו 24 נבחרות. הקבוצות חולקו ל-4 בתים. 3 נבחרות חזקות מכל בית העפילו לשלב הראשי. בשלב זה הקבוצות חולקו ל-2 בתים. 2 נבחרות החזקות העפילו לחצי הגמר.
הנבחרות שלא העפילו לשלב הראשי, התמודדו על "גביע הנשיא".
מהלך התחרות > בית א'

משחקי הבית נערכו בברלין במרצדס-בנץ ארנה שמכילה 14,500 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  צרפת | 5 | 4 | 1 | 0 | 138 | 113 | 25 | 9 |
|  גרמניה | 5 | 3 | 2 | 0 | 142 | 110 | 32 | 8 |
|  ברזיל | 5 | 3 | 0 | 2 | 127 | 129 | 2- | 6 |
|  רוסיה | 5 | 1 | 2 | 2 | 131 | 127 | 4 | 4 |
|  סרביה | 5 | 1 | 1 | 3 | 127 | 146 | 19- | 3 |
|  קוריאה | 5 | 0 | 0 | 5 | 124 | 164 | 40- | 0 |
מהלך התחרות > בית ב'

משחקי הבית נערכו במינכן בהיכל האולימפ שמכיל 12,000 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  קרואטיה | 5 | 5 | 0 | 0 | 152 | 115 | 37 | 10 |
|  ספרד | 5 | 4 | 0 | 1 | 142 | 114 | 28 | 8 |
|  איסלנד | 5 | 3 | 0 | 2 | 137 | 124 | 13 | 6 |
|  מקדוניה הצפונית | 5 | 2 | 0 | 3 | 131 | 139 | 8- | 4 |
|  בחריין | 5 | 1 | 0 | 4 | 101 | 151 | 44- | 2 |
|  יפן | 5 | 0 | 0 | 5 | 121 | 147 | 26- | 0 |
מהלך התחרות > בית ג'

משחקי הבית נערכו בקופנהגן באולם Royal Arena שמכיל 13,000 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  דנמרק | 5 | 5 | 0 | 0 | 167 | 103 | 64 | 10 |
|  נורווגיה | 5 | 4 | 0 | 1 | 175 | 119 | 56 | 8 |
|  תוניסיה | 5 | 3 | 0 | 2 | 138 | 147 | 9- | 6 |
|  צ'ילה | 5 | 2 | 0 | 3 | 130 | 167 | 37- | 4 |
|  אוסטריה | 5 | 1 | 0 | 4 | 121 | 148 | 27- | 2 |
|  ערב הסעודית | 5 | 0 | 0 | 5 | 112 | 159 | 47- | 0 |
מהלך התחרות > בית ד'

משחקי הבית נערכו בקופנהגן באולם Royal Arena שמכיל 13,000 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  שוודיה | 5 | 5 | 0 | 0 | 151 | 111 | 40 | 10 |
|  הונגריה | 5 | 2 | 2 | 1 | 151 | 138 | 13 | 6 |
|  מצרים | 5 | 2 | 1 | 2 | 132 | 133 | 1- | 5 |
|  קטר | 5 | 2 | 0 | 3 | 125 | 127 | 2- | 4 |
|  ארגנטינה | 5 | 1 | 1 | 3 | 119 | 130 | 11- | 3 |
|  אנגולה | 5 | 1 | 0 | 4 | 121 | 160 | 39- | 2 |
מהלך התחרות > השלב הראשי - הבית הראשון

משחקי הבית נערכו בקולן באולם Lanxess Arena שמכיל 19,500 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  גרמניה | 5 | 4 | 1 | 0 | 136 | 116 | 20 | 9 |
|  צרפת | 5 | 3 | 1 | 1 | 133 | 122 | 11 | 7 |
|  קרואטיה | 5 | 3 | 0 | 2 | 124 | 117 | 7 | 6 |
|  ספרד | 5 | 2 | 0 | 3 | 147 | 136 | 11 | 4 |
|  ברזיל | 5 | 2 | 0 | 3 | 128 | 149 | 21- | 4 |
|  איסלנד | 5 | 0 | 0 | 5 | 122 | 150 | 28- | 0 |
מהלך התחרות > השלב הראשי - הבית השני

משחקי הבית נערכו בהרנינג באולם Jyske Bank Boxen שמכיל 12,500 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  דנמרק | 5 | 5 | 0 | 0 | 147 | 116 | 310 | 10 |
|  נורווגיה | 5 | 4 | 1 | 0 | 157 | 135 | 22 | 8 |
|  שוודיה | 5 | 3 | 0 | 2 | 148 | 137 | 11 | 6 |
|  מצרים | 5 | 1 | 1 | 3 | 132 | 138 | 6- | 3 |
|  הונגריה | 5 | 1 | 1 | 3 | 134 | 144 | 10- | 3 |
|  תוניסיה | 5 | 0 | 0 | 5 | 113 | 161 | 48- | 0 |